Архітэктурны факультэт БНТУ

Архітэктурны факультэт БНТУ (АФ БНТУ) — адзін з факультэтаў Беларускага нацыянальнага тэхнічнага ўніверсітэта, заснаваны ў 1970 годзе. У наш час размяшчаецца ў 5 корпусе, па адрасе праспект Незалежнасці, 65.

 Гісторыя 
У 1946 годзе на будаўнічым факультэце Беларускага політэхнічнага інстытута была створана кафедра «Архітэктура». У верасні 1952 г. на будаўнічым факультэце адкрылася архітэктурнае аддзяленне, адбыўся першы набор студэнтаў.

У 1970 годзе адкрыўся архітэктурны факультэт.

У пачатку 1970-х гадоў з ініцыятывай вылучыць з БПІ факультэты будаўнічага профіля і стварыць Мінскі архітэктурна-будаўнічы інстытут (МАБІ) выступлі загкафедрай архітэктуры Аляксандр Воінаў, рэктар БПІ Міхаіл Дарашэвіч і старшыня Дзяржбуда БССР Уладзімір Кароль. Ініцыятыву падтрымаў першы сакратар ЦК КПБ Пётр МашэраўКак лайнер в океане… .

Да распрацоўкі студэнцкага гарадка былі прыцягнуты чатыры буйныя праектныя інстытуты. Пад гарадок быў адведзены зямельны ўчастак плошчай 96 га на паўночна-ўсходняй ускраіне горада.
Меркавалася, што ў МАБІ будзе складацца з 6 факультэтаў, на якіх будзе навучацца 6650 студэнтаў. Студэнты першых 2 курсаў мусілі навучацца ў адным корпусе, для старшакурснікаў планавалася пабудаваць тры карпусы.
Пасля гібелі Машэрава ў 1980 годзе праекту стала надавацца менш увагі, адкрыццё Мінскага архітэктурна-будаўнічага інстытута адклалі на нявызначаны тэрмін. Праект так і не быў рэалізаваны ў поўным аб’ёме. У 1983 годзе было завершана ўзвядзенне галоўнага корпуса (цяпер 15-ы корпус БНТУ), пабудаваны тры інтэрнаты на 1100 месцаў кожны, сталовая, спартыўна-бытавы корпус і частка аб’ектаў інфраструктуры.
міні|злева|Уваход у 5-ы корпус
міні|злева|Елка каля ўваходу
У чэрвені 2007 годзе пачалася рэканструкцыя 15-га корпуса. У пачатку 2011 года ў сувязі з рэканструкцыяй будынка архітэктурны факультэт пераехаў у 5-ы корпус БНТУ, заняўшы памяшканні бібліятэкі, так, напрыклад, былая чытальная зала была падзелена перагародкамі з ДСП на 5 аўдыторый для семінарскіх заняткаў, якія студэнты праз падабенства са стойламі для жывёл празвалі «загонамі»Студенты архитектурного факультета БНТУ обучаются в "аудиториях из фанеры" . Большасць кафедраў засталася ў 15-м корпусе.

 Навучанне 
Падрыхтоўка студэнтаў вядзецца па спецыяльнасцях: 1-69 01 01 «Архітэктура» і 1-69 01 02 «Дызайн архітэктурнага асяроддзя». За ўсю гісторыю існавання архітэктурнага факультэта было падрыхтавана больш за 4 000 архітэктараў, у тым ліку каля 600 для замежных краін. На факультэце працуе 75 выкладчыкаў, з іх 8 дактароў і 26 кандыдатаў архітэктуры. У наш час на факультэце навучаецца каля 1000 студэнтаўАРХИТЕКТУРНЫЙ ФАКУЛЬТЕТ.

 Структура 

 Кафедры 
Падрыхтоўку архітэктараў на факультэце ажыццяўляюць 6 кафедраў:
 Тэорыя і гісторыя архітэктуры
 Рысунак, акварэль і скульптура
 Архітэктура жылых і грамадскіх будынкаў
 Архітэктура вытворчых аб’ектаў і архітэктурныя канструкцыі
 Горадабудаўніцтва
 Дызайн архітэктурнага асяроддзя

 Падраздзяленні 
 Архітэктурна-інавацыйны цэнтр
 Аддзел інфармацыйнага і тэхнічнага забеспячэння адукацыйнага працэсу

 Дэканы 
 А. І. Сініцын (1970—1981)
 Ігар Мікалаевіч Громаў (1981—1985)
 Анатоль Аляксандравіч Воінаў (1985—1995),
 Галіна Уладзіміраўна Палянская (1995—2004)
 Армэн Сяргеевіч Сардараў (2005 — май 2025)
 Юрый Уладзіміравіч Чантурыя (з чэрвеня 2025)

 Спасылкі 

 Архітэктурны факультэт на сайце БНТУ

Катэгорыя:1970 год у Мінску

Катэгорыя:Архітэктурная адукацыя